
EXPUNERE DE MOTIVE PRIVIND OPORTUNITATEA PROIECTULUI DE HOTĂRÂRE

privind aprobarea depunerii de către Municipiul Timișoara a unei cereri de finanțare în cadrul Programului privind reducerea emisiilor de gaze cu efect de seră în transporturi, prin promovarea infrastructurii pentru vehiculele de transport rutier nepoluant din punct de vedere energetic: staţii de reîncărcare pentru vehicule electrice în municipiile reşedinţe de judeţ
1. Descrierea situației actuale:  
Administrația Fondului pentru Mediu a lansat Programul privind reducerea emisiilor de gaze cu efect de seră în transporturi, prin promovarea infrastructurii pentru vehiculele de transport rutier nepoluant din punct de vedere energetic: stații de reîncărcare pentru vehicule electrice în municipiile reședințe de județ.

Pentru implementarea politicilor privind energia și clima, aplicabile la nivel european până în anul 2030, pornind de la progresele înregistrate în atingerea obiectivelor stabilite pentru anul 2020 în ceea ce privește reducerea emisiilor de gaze cu efect de seră (GES), eficiența energetică și promovarea utilizării energiei din surse regenerabile,  s-au stabilit noi ținde de reducere a GES și anume: reducerea cu cel puțin 40% a emisiilor de gaze cu efect de seră până în anul 2030, comparativ cu anul 1990.

Ca semnatar al Convenției Primarilor pentru Climă și Energie, Municipiul Timișoara, prin Planul de Acțiune pentru Energia Durabilă aprobat prin H.C.L.M.T nr.550/11.11.2014, are stabilite măsuri și acțiuni dedicate eficienței energetice a sectorului „transport public, privat și comercial”, menite să sprijine transportul cu vehicule electrice, respectiv hibrid. 

La nivelul Municipiului Timișoara numărul autovehiculelor electrice și hibrid sunt în continuă creștere,  iar pentru stimularea tranziției către vehiculele electrice și hibrid este necesară și asigurarea facilităților de reîncărcare a acestora prin stații amplasate pe domeniul public al Municipiului Timișoara.

Municipiul Timișoara, unitate administrativ-teritorială - reşedinţă de judeţ,  poate fi  beneficiar al finanțării pentru realizarea de stații de reîncărcare pentru vehiculele electrice. În acest sens se impune depunerea unei cereri de finanțare, potrivit  prevederilor Ordinului nr.760/17.07.2018 pentru aprobarea Ghidului de finanțare al Programului privind reducerea emisiilor de gaze cu efect de seră în transporturi, prin promovarea infrastructurii pentru vehiculele de transport rutier nepoluant din punct de vedere energetic.

În vederea depunerii unei cereri de finanțare, s-au identificat un număr de 16 amplasamente care corespund cerințelor programului de finanțare. Depunerea unei cereri de finanțare nerambursabilă, trebuie să se realizeze cu respectarea tuturor cerințelor Ordinului nr.760/17.07.2018 pentru aprobarea Ghidului de finanțare al Programului privind reducerea emisiilor de gaze cu efect de seră în transporturi, prin promovarea infrastructurii pentru vehiculele de transport rutier nepoluant din punct de vedere energetic.

Studiul de Fezabilitate pentru această investiție și pentru accesarea acestei finanțări nerambursabile a fost  întocmit de către S.C. „AQUATIM” S.A. Timișoara și pus la dispoziția Municipiului Timișoara cu titlu gratuit, cu respectarea cerințelor Hotărârii Guvernului nr.907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările şi completările ulterioare. 
Propunem în acest sens: 
Depunerea unei cereri de finanțare nerambursabilă pentru finanțarea Proiectului „Realizarea de staţii de reîncărcare pentru vehicule electrice în Municipiul Timișoara, pentru promovarea infrastructurii pentru vehiculele de transport rutier nepoluant din punct de vedere energetic, în vederea reducerii emisiilor de gaze cu efect de seră  (GES) în transporturi”, în cadrul  Programului privind reducerea emisiilor de gaze cu efect de seră în transporturi, prin promovarea infrastructurii pentru vehiculele de transport rutier nepoluant din punct de vedere energetic: staţii de reîncărcare pentru vehicule electrice în municipiile reşedinţe de judeţ, după cum urmează:
	Stația nr.
	Amplasament / Strada
	Localizare

	1
	B-dul I.C. Brătianu
	Parcare B-dul Brătianu (în vecinătatea intersecției cu str. Carol Telbisz)

	2
	Calea Aradului
	Parcare, în vecinătatea Blocului nr.101 spre strada Cugir 

	3
	Piața Iancu Huniade
	Parcare

	4
	Academician Alexandru Borza
	În vecinătatea Str. Michelangelo

	5
	Strada Martin Luther
	Parcare, în vecinătatea de Vest a Bastionului

	6
	Strada Gheorghe Dima
	Parcare Parc Botanic 

	
	
	

	7
	B-dul Take Ionescu
	Bd. Take Ionescu, în vecinătatea imobilului cu nr. 44

	8
	Piața 700
	În vecinătatea pieței agro-alimentare 

	
	
	

	9
	B-dul Republicii
	Parcare B-dul Republicii, în vecinătatea magazinului „Materna”

	10
	B-dul Revoluției din 1989
	În vecinătatea imobilului cu nr. 14

	11
	Splaiul  Nicolae Titulescu
	În vecinătatea Podului de fier

	12 și

13
	B-dul Mihai Viteazu
	Parcare B-dul Mihai Viteazu, în vecinătatea intersecției cu strada Virgil Madgearu

	14
	Strada Plutius Andronescu
	În vecinătatea imobilului cu nr.10.

	15
	Strada Aștrilor
	Parcarea din vecinătatea Școlii Generale nr.30 

	
	
	

	16
	B-dul 16 Decembrie 1989
	În vecinătatea imobilului cu nr. 79 intersecție cu strada Rusu Șirianu


2. Schimbări preconizate și rezultate așteptate: 
Prin realizarea  unui număr de 16 stații  de încărcare rapidă a vehiculelor electrice se vor asigura facilități pentru proprietarii de vehicule electrice și hibrid, și se va încuraja achiziția unor astfel de autoturisme și motocicluri nepoluante de către persoanele fizice și juridice din Municipiul Timișoara și Județul Timiș. De asemenea, investiția va contribui la reducerea emisiilor de GES pe teritoriul administrativ al Municipiului Timișoara și al Județului și la tranziția către un sector de transport  ecologic și  emisii scăzute de carbon.
3.  Concluzii: Având în vedere cele prezentate mai sus, considerăm necesară și oportună aprobarea Proiectul de hotărâre privind aprobarea depunerii de către Municipiul Timișoara a unei cereri de finanțare în cadrul Programului privind reducerea emisiilor de gaze cu efect de seră în transporturi, prin promovarea infrastructurii pentru vehiculele de transport rutier nepoluant din punct de vedere energetic: staţii de reîncărcare pentru vehicule electrice în municipiile reşedinţe de judeţ, aceste documente îndeplinind condițiile pentru a fi supuse dezbaterii și aprobării plenului consiliului local.

